戒，旧典甚明；不道之辜，常刑罔赦。”朝论快焉。有僧妙海者，昔出入丁谓门下，丁谓移住光州时，妙海往见之，丁谓与之相别曰：「吾不死，五年当复旧位。」后五年，元昊反，边事起，朝廷更用大臣，丁谓沐浴衣冠，卧佛堂中而薨。尚书省左仆射、资政殿大学士，判郓州事王曾闻丁谓卒，语人曰：「斯人智数不可测，在海外犹用诈得还。若不死，数年未必不复用。斯人复用，则天下之不幸，可胜道哉！吾非幸其死也。」